
Kada skupina ljudi krene na put, je li obavezno ili je pohvalno da odrede jednog među sobom za vođu puta?


* 
* 
* 
* 
* 
* 
* 

 
Je li obaveza odrediti vođu puta, na putovanju?

Imenovanje zapovjednika puta (emira) obavezno je, na osnovu Poslanikovih, ﷺ, riječi: *“Kada trojica žele putovati, neka odrede vođu puta.”* (Ebu Davud i Bejheki. Imam Nevevi, Ibn Muflih, Ševkani i Albani ovo predanje smatraju dobrim.Vidjeti: *El-Medžmu*, 4/330, *El-Adabuš-šeri‘jje*, 1/424, *Nejlul-evtar*, 9/157, i *Es-Silsiletus-sahiha*, 3/314.) Abdullah b. Amr prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Nije dopušteno trojici koji krenu na put da putuju a da ne odrede vođu puta.”* (Ahmed, sa slabim lancem prenosilaca. Vidjeti: *Es-Silsiletud-daifa*, 2/56.)


Omer b. Hattab govorio je: “Kada tri čovjeka krenu na put, neka odrede svog zapovjednika, to je zapovjednik kojeg je odredio Poslanik, ﷺ.” (Ibn Huzejme i Hakim, sa ispravnim lancem prenosilaca. Vidjeti: *Nejlul-evtar*, 9/157, i *Sahihu Ibni Huzejma*, 4/141.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


